
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 99 

31 Ιανουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση σχολικής επιτροπής 16ου Δημοτικού Σχο¬ 
λείου Δράμας. 1 

Συμπλήρωση της υπ’ αριθμ. 1007/29.3.2005 απόφα¬ 
σης του Γενικού Γραμματέα Περιφέρειας Ανατο¬ 
λικής Μακεδονίας - Θράκης. 2 

Σύσταση Νομικού Προσώπου με την επωνυμία «Σχο¬ 
λική Επιτροπή 3ου Γυμνασίου Δήμου Τρικκαίων» 

του Ν. Τρικάλων. 3 

Σύσταση Νομικού Προσώπου με την επωνυμία «Σχο¬ 
λική Επιτροπή 9ου Γυμνασίου Δήμου Τρικκαίων» 

του Ν. Τρικάλων. 4 

Συγκρότηση Διοικητικής Επιτροπής Στρατιωτικών 

Επιτάξεων Ν. Σερρών. 5 

Χορήγηση άδειας άσκησης επαγγέλματος Κοινω¬ 
νικού Λειτουργού στην Ανδριανή Χριστοπούλου 

του Δημητρίου. 6 

Χορήγηση άδειας άσκησης επαγγέλματος Κοινωνι¬ 
κού Λειτουργού στην Δέδε Χριστίνα του Γεωρ¬ 
γίου, κάτοικο Ναυπλίου. 7 

Καθιέρωση υπερωριακής με αμοιβή εργασίας υπαλ¬ 
λήλων Νομαρχιακής Αυτοδιοίκησης Αρτας κατά 

το Α' εξάμηνο 2006. 8 

Καθιέρωση υπερωριακής εργασίας και εργασίας για 
το προσωπικό της Δ/νσης Κτηνιατρικής Γρεβενών 

κατά το Α' εξάμηνο 2006. 9 

Χορήγηση άδειας άσκησης επαγγέλματος Κοινω¬ 
νικής Λειτουργού στην Ούτσιου Αναστασία του 
Ευαγγέλου και της Ανατολής. 10 


Καθιέρωση υπερωριακής εργασίας και εργασίας 
κατά τις Κυριακές και εξαιρέσιμες ημέρες καθώς 
και κατά τις νυχτερινές ώρες κατά το Α' εξάμηνο 
έτους 2006 για το προσωπικό που υπηρετεί στη 

Ν.Α. Ιωαννίνων. 11 

Χορήγηση άδειας άσκησης επαγγέλματος Κοινωνικής 
Λειτουργού στην Δασκάλου Ελένη του Αποστόλου 12 
Καθιέρωση υπερωριακής εργασίας κατά τις Κυρια¬ 
κές και εξαιρέσιμες ημέρες εργασίας, κατά τις 
νυκτερινές ώρες Κυριακών και εξαιρέσιμων, από 
1.1.2006 μέχρι 31.12.2006 για το προσωπικό της 

Νομαρχιακής Αυτ/σης Φθιώτιδας. 13 

Σύσταση, συγκρότηση και ορισμός Ομάδας Εργασί¬ 


ας για την υποστήριξη των λειτουργικών, οικονο¬ 
μικών και διοικητικών εργασιών του Ν.Π.Δ.Δ. Επι¬ 
τροπή Εποπτείας Ιδιωτικής Ασφάλισης (ΕΠ.Ε.Ι.Α.) 14 
Τροποποίηση στον Οργανισμό του Λογαριασμού 
Υγείας του Σώματος Ορκωτών Ελεγκτών Λογι¬ 
στών. 15 

Παράταση προθεσμίας εγγραφών στα Ιδιωτικά Ι.Ε.Κ. 
Μετάθεση ημερομηνίας έναρξης των μαθημάτων 
στα Ιδιωτικά Ι.Ε.Κ. 16 


Α ΠΟΦΑΣΕΙ Σ 

Αριθμ. 11842 (1) 


Σύσταση σχολικής επιτροπής 16ου Δημοτικού Σχολεί¬ 
ου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1) Τις διατάξεις του άρθρου 203 του π.δ. 410/1995, του 
ν. 1894/1990 και του ν. 2503/1997. 

2) Την υπ’ αριθμ. 481/2005 απόφαση του Δημοτικού 
Συμβουλίου Δράμας, σχετικά με την σύσταση Σχολικής 
Επιτροπής 16ου Δημοτικού Σχολείου Δράμας. 

3) Την υπ’ αριθμ. 2550/1.10.2003 (ΦΕΚ 1588/τ.Β'/ 
27.10.2003) απόφαση του Γ ενικού Γ ραμματέα Περιφέρει¬ 
ας Ανατολικής Μακεδονίας - Θράκης «περί μεταβίβασης 
αρμοδιοτήτων στους Διευθυντές Τοπικής Αυτοδιοίκη¬ 
σης και στους Τμηματάρχες των ιδίων Υπηρεσιών», 
αποφασίζουμε : 

1) Συστήνουμε στον Δήμο Δράμας Νομικό Πρόσωπο 
με την επωνυμία «Σχολική Επιτροπή 16ου Δημοτικού 
Σχολείου Δράμας». 

2) Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των λειτουργικών δαπανών του σχολείου. 

β) Η καταβολή της αμοιβής στις καθαρίστριες του 
σχολείου. 

γ) Η εκτέλεση έργων για την επισκευή και τη συντή¬ 
ρηση του σχολικού κτιρίου και του κάθε είδους εξο¬ 
πλισμού του. 

δ) Η ανάθεση της λειτουργίας του σχολικού κυλι¬ 
κείου και η διαχείριση των εσόδων που προέρχονται 
από αυτό. 

ε) Η υποβολή εισηγήσεων προς την αρμόδια διεύθυν- 

























1166 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ση πρωτοβάθμιας εκπαίδευσης για τον εφοδιασμό του 
σχολείου και της βιβλιοθήκης του, με έπιπλα ή άλλα είδη 
εξοπλισμού από τον ΟΣΚ και με βιβλία από το Υπουρ¬ 
γείο Εθνικής Παιδείας και Θρησκευμάτων αντίστοιχα. 

στ) Η αγορά εξοπλιστικών ή άλλων συναφών ειδών 
ή διδακτικών μέσων για τη λειτουργία των σχολείων, 
από πιστώσεις του τακτικού προϋπολογισμού και του 
προγράμματος δημοσίων επενδύσεων. 

ζ) Η καταβολή αποζημίωσης στους σχολικούς τρο¬ 
χονόμους. 

η) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας της σχολι¬ 
κής μονάδας. 

3) Πόροι της σχολικής Επιτροπής είναι: 

α) Οι επιχορηγήσεις του Δήμου καθώς και οι επιχορη¬ 
γήσεις υπουργείων ή άλλων κρατικών φορέων. 

β) Οι πρόσοδοι της σχολικής περιουσίας και το προϊόν 
εκποίησης περιουσιακών στοιχείων. 

γ) Τα έσοδα από την εκμετάλλευση του σχολικού 
κυλικείου. 

δ) Οι κάθε είδους εισφορές, δωρεές κληρονομιές και 
κληροδοσίες. 

ε) Τα έσοδα από κάθε άλλη νόμιμη πηγή. 

4) Το Νομικό Πρόσωπο θα διοικείται από πενταμελές 
Διοικητικό Συμβούλιο, το οποίο μαζί με τους αναπληρω¬ 
τές του ορίζεται από το Δημοτικό Συμβούλιο ως εξής: 

α) Πρόεδρος είναι ο Δήμαρχος ή άλλο μέλος αιρετό 
ή μη που ορίζεται από αυτόν 
β) Ο εκάστοτε Διευθυντής του σχολείου 
γ)Ένας εκπρόσωπος του συλλόγου γονέων και κηδε¬ 
μόνων του σχολείου 

ε) Δύο δημότες που έχουν ανάλογη επαγγελματική 
ή κοινωνική δράση ή ειδικές γνώσεις ανάλογα με το 
σκοπό του Νομικού Προσώπου. 

5) Η θητεία των μελών του Διοικητικού Συμβουλίου 
ορίζεται με απόφαση του Δημοτικού Συμβουλίου και 
λήγει πάντοτε με την εγκατάσταση του νέου διοικητικού 
συμβουλίου. 

6) Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο και όταν 
αυτός απουσιάζει ή κωλύεται, από τον αντιπρόεδρο του 
Διοικητικού Συμβουλίου. 

7) Από τις διατάξεις της απόφασης αυτή προκαλείται 
δαπάνη ύψους 10.000,00€ σε βάρος του προϋπολογι¬ 
σμού του Δήμου, ο οποίος επιχορηγείται από τους ΚΑΠ 
και την ΣΑΤΑ 

Η απόφαση αυτή να δημοσιευθεί στην Εφημερίδα της 
Κυβέρνησης. 

Δράμα, 30 Δεκεμβρίου 2005 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

Μ. ΠΑΠΑΔΗΜΗΤΡΙΟΥ 
- 1 - 

Αριθμ. 11710 (2) 

Συμπλήρωση της υπ’ αριθμ. 1007/29.3.2005 απόφασης 
του Γ ενικού Γ ραμματέα Περιφέρειας Ανατολικής Μα¬ 
κεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 2 παρ. 3 του ν. 2685/1999 
(ΦΕΚ 35/Α/18.2.1999) «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες δι¬ 
ατάξεις». 


2. Τις διατάξεις του άρθρου 112 του π.δ. 30/1996 «Κώ¬ 
δικας Νομαρχιακής Αυτοδιοίκησης». 

3. Τις διατάξεις του άρθρου 25 παρ.6 του ν. 2738/1999 
(ΦΕΚ 180/Α/9.9.1999) «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις». 

4. Το υπ’ αριθμ. 2056731/6145/0022/4.2.1998 έγγραφο 
του Γ ενικού Λογιστηρίου του Κράτους. 

5. Τις υπ’ αριθμ. 2091831/12894/0022/4.2.1998 και 2/ 
66700/022/30.8.1999 Κοινές Υπουργικές Αποφάσεις των 
Υπουργών Οικονομικών και Γεωργίας. 

6. Την υπ’ αριθμ. 1007/29.3.2005 απόφασή μας «Ανώτατο 
όριο επιτρεπόμενων ημερών κίνησης εκτός έδρας, υπαλ¬ 
λήλων υπηρετούντων στις Νομαρχιακές Αυτοδιοικήσεις 
της Περιφέρειας Ανατολικής Μακεδονίας - Θράκης». 

7. Το υπ’ αριθμ. 7229/21.12.2005 έγγραφο της Δ/νσης 
Διοικητικών Υπηρεσιών του Ν.Δ. Δράμας, με το οποίο 
ζητείται η συμπλήρωση της ανωτέρω απόφασης για 
τους αναγραφόμενους σ’ αυτό λόγους. 

8. Το γεγονός ότι το ύψος της προκαλούμενης από 
την απόφαση αυτή ετήσιας δαπάνης προβλέπεται να 
ανέλθει στο ποσό των δυο χιλιάδων (2.000,00) ευρώ 
σύμφωνα με το ανωτέρω αριθ. 7229/21.12.2005 έγγραφο 
της Δ/νσης Διοικητικών Υπηρεσιών του Ν.Δ. Δράμας, 
αποφασίζουμε: 

Συμπληρώνουμε την υπ’ αριθμ. 1007/29.3.2005 απόφα¬ 
ση μας ως προς το ανώτατο όριο των επιτρεπόμενων 
κατ’ έτος ημερών μετακίνησης εκτός έδρας ως εξής: 

ΝΟΜΑΡΧΙΑΚΟ ΔΙΑΜΕΡΙΣΜΑ ΔΡΑΜΑΣ 



Κλάδος 


Όριο επτρε- 
πόμενων ημε- 

Διευθύνσεις 

Μηχανικών 

γορία 

ρών εκτός 

Πολεοδομίας 

Χωρ/ξίας 


έδρας 

και Περιβάλλο- 

και Περ/κης 


120 

ντος 

Ανάπτυξης 




Κατά τα λοιπά ισχύει η υπ’ αριθμ. 1007/29.3.2005 από- 
φασή μας. 


Η απόφαση μας αυτή ισχύει από την δημοσίευση της 
στην Εφημερίδα της Κυβέρνησης και εφεξής. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κομοτηνή, 29 Δεκεμβρίου 2005 

Ο Γ ενικός Γ ραμματέας Περιφέρειας 
ΜΙΧΑΛΗΣ Α. ΑΓΓΕΛΟΠΟΥΛΟΣ 

-♦- 

Αριθμ. 20799/2005 (3) 

Σύσταση Νομικού Προσώπου με την επωνυμία «Σχολι¬ 
κή Επιτροπή 3ου Γυμνασίου Δήμου Τρικκαίων» του 
Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τ ις διατάξεις : α) των παρ. 8-15 του άρθρου 5 του ν. 
1894/1990 (τΑ' 110) για την Ακαδημία Αθηνών και άλλες 
διατάξεις και β) του άρθρου 203 του Δημοτικού και 
Κοινοτικού Κώδικα (π.δ. 410/1995 τ. Α' 231). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα, 
όπως κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 470/2005 απόφαση του Δημοτικού 
Συμβουλίου του Δήμου Τρικκαίων περί σύστασης Νο¬ 
μικού Προσώπου με την επωνυμία «Σχολική Επιτροπή 
3ου Γυμνασίου Δήμου Τρκκαίων». 

4. Την υπ’ αριθμ 2106/10.5.2001 (ΦΕΚ 597 τΒ721.5.2001) 
απόφαση του Γ.Γ.Π.Θ. για εξουσιοδότηση υπογραφής 
εγγράφων στην Προϊσταμένη της Υπηρεσίας μας με 
εντολή Γ.Γ.Π.Θ., αποφασίζουμε : 

1. Συνιστούμε στο Δήμο Τρικκαίων του Ν. Τρικάλων 
Νομικό Πρόσωπο με την Επωνυμία «Σχολική Επιτροπή 
3ου Γυμνασίου Δήμου Τρικκαίων» του Ν. Τρικάλων. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, κα¬ 
θαριότητας, φωτισμού, ύδρευσης, τηλεφώνου αποχέ¬ 
τευσης, αναλώσιμων υλικών κ,λ.π. του κάθε σχολείου, 
η εκτέλεση μικρών έργων για επισκευή και συντήρηση 
των διδακτηρίων. 

β) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

γ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας της σχολικής μονάδας. 

3. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

4. Διοίκηση του Νομικού Προσώπου. 

Το συνιστώμενο Νομικό Πρόσωπο διοικείται από Δι¬ 
οικητικό Συμβούλιο το οποίο ορίζεται με απόφαση του 
Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

5. Το Νομικό Πρόσωπο εκπροσωπείται στα Δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει η 
κωλύεται από Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη ύψους 45.000,00 ευρώ σε βάρος του προϋπολο¬ 
γισμού του Δήμου οικ. έτους 2005 και για τα επόμενα 
οικονομικά έτη το ύψος της δαπάνης δεν μπορεί να 
προσδιορισθεί. 

Η παρούσα ισχύει από τη δημοσίευση της και καταρ- 
γείται κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Τρίκαλα, 13 Ιανουάριου 2006 

Με εντολή Γ ενικού Γ ραμματέα Περιφέρειας 
Η Προϊσταμένη της Διεύθυνσης 
ΧΡΙΣΤΙΝΑ ΞΑΚΗ 


Αριθμ. οικ. 502 (4) 

Σύσταση Νομικού Προσώπου με την επωνυμία «Σχολι¬ 
κή Επιτροπή 9ου Γυμνασίου Δήμου Τρικκαίων» του 
Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις : α) των παρ. 8-15 του άρθρου 5 του ν. 
1894/1990(τΑΊΐθ) για την Ακαδημία Αθηνών και άλλες 
διατάξεις και β) του άρθρου 203 του Δημοτικού και 
Κοινοτικού Κώδικα (π.δ.410/1995 τ. Α'231). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα, 
όπως κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Την υπ’ αριθμ. 470/2005 απόφαση του Δημοτικού 
Συμβουλίου του Δήμου Τρικκαίων περί σύστασης ίδιου 
Νομικού Προσώπου με την επωνυμία «Σχολική Επιτροπή 
9ου Γυμνασίου Δήμου ΤρΙκκαίων». 

4. Την υπ’ αριθμ. 2106/10.5.2001 (ΦΕΚ 597 τΒ721.5.2001) 
απόφαση του Γ.Γ.Π.Θ. για εξουσιοδότηση υπογραφής 
εγγράφων στην Προϊσταμένη της Υπηρεσίας μας με 
εντολή Γ.Γ.Π.Θ., αποφασίζουμε : 

1. Συνιστούμε στο Δήμο Τρικκαίων του Ν. Τρικάλων 
Νομικό Πρόσωπο με την Επωνυμία «Σχολική Επιτροπή 
9ου Γυμνασίου Δήμου Τρικκαίων» του Ν. Τρικάλων. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για 
την κάλυψη των δαπανών λειτουργίας, θέρμανσης, κα¬ 
θαριότητας, φωτισμού, ύδρευσης, τηλεφώνου αποχέ¬ 
τευσης, αναλώσιμων υλικών κ.λ.π. του κάθε σχολείου, 
η εκτέλεση μικρών έργων για επισκευή και συντήρηση 
των διδακτηρίων. 

β) Η αποκατάσταση φθορών και ζημιών των επίπλων 
εξοπλισμού και γενικά των διδακτηριακών εγκαταστά¬ 
σεων. 

γ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας της σχολικής μονάδας. 

3. Πόροι του Νομικού Προσώπου είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

4. Διοίκηση του Νομικού Προσώπου . 

Το συνιστώμενο Νομικό Πρόσωπο διοικείται από Δι¬ 
οικητικό Συμβούλιο το οποίο ορίζεται με απόφαση του 
Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. 

5. Το Νομικό Πρόσωπο εκπροσωπείται στα Δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει η 
κωλύεται από Αντιπρόεδρο. 

6. Από τις διατάξεις της απόφασης αυτής προκαλείται 
δαπάνη ύψους 45.000,00 ευρώ σε βάρος του προϋπολο¬ 
γισμού του Δήμου οικ. έτους 2005 και για τα επόμενα 

οικονομικά έτη το ύψος της δαπάνης δεν μπορεί να 
προσδιορισθεί. 

Η παρούσα ισχύει από τη δημοσίευση της και καταρ- 
γείται κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Τρίκαλα, 13 Ιανουάριου 2006 

Με εντολή Γενικού Γραμματέα Περιφέρειας 
Η Προϊσταμένη της Διεύθυνσης 
ΧΡΙΣΤΙΝΑ ΞΑΚΗ 

- ♦ - 

Αριθμ. 19167 (5) 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΕΝΤΡΙΚΗΣ 
ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2218/1994 όπως συμπληρώθηκαν 
με τις όμοιες των ν. 2240/1994 και 2307/1995. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τις διατάξεις του ν. 4442/1929 «Περί στρατιωτικών 
και ναυτικών εισφορών και ναυλώσεων» όπως τροποποι¬ 
ήθηκε με τις όμοιες του άρθρου 9 του α.ν. 2276/1940. 

4. Τις διατάξεις του π.δ. 115/1984 «Διορισμός των με¬ 
λών των Διοικητικών Δικαστηρίων περί Στρατιωτικών 
Επιτάξεων». 

5. Τις Διοικητικές οδηγίες της Δ.Δ. 1/ΓΕΣ από 31.7.1984 
σχετικά με την εφαρμογή του π.δ. 115/1984. 

6. Τις διατάξεις της παρ. 1 του άρθρου 9 του ν. 1649/ 
1986, σύμφωνα με τις οποίες τα Διοικητικά Δικαστήρια 
Στρατιωτικών Επιτάξεων μετονομάσθηκαν Διοικητική 
Επιτροπή Στρατιωτικών Επιτάξεων. 

7. Το Φ.851.1/5/61952/Σ.2882/28.9.20 05 έγγραφο του Α' 
Σώματος Στρατού (Διεύθυνση Οικονομικού). 

8. Το υπ’ αριθμ. 1153/15.12.2005 έγγραφο του Πρωτο¬ 
δικείου Σερρών. 

9. Το υπ’ αριθμ. 13615/27.10.2005 έγγραφο της Δ.Ο.Υ. 
Α' Σερρών. 

10. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε : 

Συγκροτούμε τη Διοικητική Επιτροπή Στρατιωτικών 
Επιτάξεων Νομού Σερρών για το χρονικό διάστημα έως 
31.12.2006 ως κατωτέρω: 

1. Αθηνά Παπαγεωργίου, Πρωτόδικη Σερρών, ανα- 
πληρούμενη από την Ελένη Ρόκου, επίσης Πρωτόδικη 
Σερρών. 

2. Χριστόφορο Σεβαστίδη, Πρωτόδικη Σερρών, ανα- 
πληρούμενο από τον Νικόλαο Βόκα, επίσης Πρωτόδικη 
Σερρών. 

3. Ιωάννου Δημήτριο, Ανχη (ΠΖ) Δντή της 10ης ΤΑΞΠΖ, 
αναπληρούμενος από τον Κωνσταντίνο Δάϊο, Ανχη (Ο) 
της 10ης ΤΑΞΠΖ. 

4. Παπαθεμιστοκλέους Δημήτριο, Αγος της 10ης 
ΤΑΞΠΖ, αναπληρούμενος από τον Σογιοτόπουλο Συμε¬ 
ών, Τχης της 10ης ΤΑΞΠΖ. 

5. Χρυσούλα Τσούκα, υπάλληλο της Α' Δ.Ο.Υ. Σερρών 
του κλάδου ΠΕ Εφοριακών με βαθμό Α', αναπληρούμε- 


νη από τον Κωνσταντίνο Τσακίρη, υπάλληλο της ιδίας 
υπηρεσίας του κλάδου ΔΕ Εφοριακών με βαθμό Α'. 

Πρόεδρος της Επιτροπής ορίζεται ο αρχαιότερος, από 
τα οριζόμενα τακτικά μέλη, Δικαστής σύμφωνα με το 
άρθρο 32 του ν. 4442/1929. 

Γ ραμματέα της Επιτροπής ορίζουμε την Αναστασία 
Βάκαλου, υπάλληλο της Δ/νσης Τοπ. Αυτ/σης και Διοί¬ 
κησης Ν. Σερρών του κλάδου ΤΕ Διοικητικών - Γραμ¬ 
ματέων με βαθμό Α' αναπληρούμενη από τον Δημήτριο 
Σκεφαλέ, υπάλληλο της ίδιας υπηρεσίας του κλάδου ΔΕ 
Διοικητικών - Γραμματέων με Α' βαθμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 30 Δεκεμβρίου 2005 

Ο Γ ενικός Γ ραμματέας Περιφέρειας 

ΓΕΩΡΓΙΟΣ ΤΣΙΟΤΡΑΣ 
-♦- 

( 6 ) 

Χορήγηση άδειας άσκησης επαγγέλματος Κοινωνικού 
Λειτουργού στην Ανδριανή Χριστοπούλου του Δη- 
μητρίου. 

Ο ΝΟΜΑΡΧΗΣ ΑΘΗΝΩΝ 

Με την υπ’ αριθμ. 5585/22.12.2005 απόφαση του Νομάρ¬ 
χη Αθηνών χορηγείται στην Ανδριανή Χριστοπούλου του 
Δημητρίου άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 

Ο Αντινομάρχης Αθηνών 

ΛΕΩΝΙΔΑΣ ΑΝΩΜΕΡΙΤΗΣ 

-♦- 

(7) 

Χορήγηση άδειας άσκησης επαγγέλματος Κοινωνικού 
Λειτουργού στην Δέδε Χριστίνα του Γεωργίου, κά¬ 
τοικο Ναυπλίου. 

Ο ΝΟΜΑΡΧΗΣ ΑΡΓΟΛΙΔΑΣ 

Με την υπ’ αριθμ. 168/16.1.2006 απόφαση του Νο¬ 
μάρχη Αργολίδας χορηγείται στην Δέδε Χριστίνα του 
Γεωργίου, άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 

Η Διευθύντρια κ.α.α. 

ΔΗΜΗΤΡΙΟΣ ΤΑΜΠΟΥΡΗΣ 

-♦- 

Αριθμ. Γ.Ν 17 (8) 

Καθιέρωση υπερωριακής με αμοιβή εργασίας υπαλλή¬ 
λων Νομαρχιακής Αυτοδιοίκησης Άρτας κατά το Α' 
εξάμηνο 2006. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τις διατάξεις του άρθρου 16 ν. 3205 (ΤΑ - ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ και Ο.Τ.Α. και άλλες 
συναφείς διατάξεις». 

2) Τις διατάξεις της παρ. 7 άρθρο 25 ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180Α/9.9.1999). 

3) Την υπ’ αριθμ. 2/72757/0022/31.12.2003 εγκύκλιο του 
Γ.Λ.Κ «Παροχή οδηγιών για την εφαρμογή των διατά¬ 
ξεων του ν. 3205/2003 (ΦΕΚ 297/Α>. 

4) Τις διατάξεις του άρθρου 62 π.δ. 30/1996 «Κώδικας 
Νομαρχιακής Αυτοδιοίκησης». 

5) Τις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απα¬ 
σχολείται ο οδηγός Νομάρχη, ο οδηγός των δύο (2) 
Γραφείων των δύο (2) Αντινομαρχών ,οι υπάλληλοι του 
Γραφείου Νομάρχη, οι υπάλληλοι που ορίζονται ως ει¬ 
σηγητές στα συλλογικά όργανα (Νομαρχιακό Συμβούλιο, 
Νομαρχιακή Επιτροπή), το προσωπικό καθαριότητας και 
Γραμματείας για την αντιμετώπιση έκτακτης ανάγκης 
στο κτίριο που στεγάζεται το Κ.Ε.Π Ν.Α Άρτας , πέραν 
του κανονικού ωραρίου σε 24ωρη βάση , με εργασία 
απογευματινή, νυχτερινή, με εργασία Κυριακών και εξαι¬ 
ρέσιμων πέραν της υποχρεωτικής. 

6) Το γεγονός ότι το ύψος της προκαλούμενης δα¬ 
πάνης ανέρχεται στο ποσό των 14.330 € που θα αντι¬ 
μετωπιστεί από πιστώσεις που είναι εγγεγραμμένες 
στον Προϋπολογισμό της Ν. Α Άρτας και στους ΚΑΕ 
0511-0512, αποφασίζουμε : 

Εγκρίνουμε την καθιέρωση υπερωριακής εργασίας 
απογευματινής, νυχτερινής, Κυριακών και εξαιρέσιμων 
πέραν του κανονικού ωραρίου για το Α' εξάμηνο έτους 
2006 ως κατωτέρω : 

Αριθμός υπαλλήλων (16) - Υπερωριακή απογευματινή 
εργασία (1.916) - Υπερωριακή νυχτερινή εργασία 22η-6η 
Πρωινή (181) - Κυριακών - εξαιρέσιμων πέραν της υπο¬ 
χρεωτικής 6η-22η Πρωινή (236) - 22η-6η πρωινή (96). 

Η ονομαστική κατανομή και η κατανομή κατά είδος 
εργασίας (απογευματινής, νυχτερινής, Κυριακών και 
εξαιρέσιμων) θα γίνει με νεώτερες αποφάσεις μας. 

Η ισχύς της απόφασης αρχίζει ένα (1) μήνα πριν τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 9 Ιανουάριου 2006 

Ο Νομάρχης 
Λ. ΡΙΖΟΣ 

-♦- 

Αριθμ. 8 (9) 

Καθιέρωση υπερωριακής εργασίας για το προσωπικό 
της Δ/νσης Κτηνιατρικής Γρεβενών κατά το Α' εξάμηνο 
2006. 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1) Τις διατάξεις της παρ. 2 του άρθρου 18 του ν. 
2470/1997 όπως αντικαταστάθηκαν με το άρθρο 15 
του ν. 2592/1998 και της παρ. 7 του άρθρου 25 του ν. 
2738/1999. 

2. Την ανάγκη καθιέρωσης υπερωριακής εργασίας 
για το προσωπικό της Δ/νσης Κτηνιατρικής κατά το 
Α' εξάμηνο 2006. 

3. Το γεγονός ότι υπάρχει πίστωση για την πληρωμή 
των υπερωριών των υπαλλήλων της Δ/νσης Κηνιατρι- 
κής. 

4. Το ποσό που θα απαιτηθεί για τη δαπάνη των υπε¬ 
ρωριών του Α'εξαμήνου του 2006 είναι το εξής : «13.650» 
€ (δεκατρείς χιλ. εξακόσια πενήντα ευρώ), αποφασί¬ 
ζουμε : 


Καθιερώνουμε υπερωριακή εργασία (απογευματινή) 
για το προσωπικό της Δ/νσης Κτηνιατρικής Γ ρεβενών 
κατά το Α' εξάμηνο του έτους 2006 με βάση τα συγκε¬ 
κριμένα στοιχεία τα οποία δικαιολογούν την εν λόγω 
εργασία όπως είναι η ανάγκη εφαρμογής του 3ου Κ.Π.Σ. 
τομέα κτηνοτροφικών εκμεταλλεύσεων, έλεγχος (ΟΣΔΕ, 
επιλέξιμων, Βοοειδών,) προγράμματα νέων αγροτών, 
αστυκτηνιατρικό έλεγχο. 

Υπηρεσία - Δ/νση Κτην/κής, Αριθ. υπαλλ. - 8, Ώρες 
απογευμ. Εργασίας - 2.400, Σύνολο Ωρών - 2.400, Πα¬ 
ρατηρήσεις. 

Η απόφαση αυτή έχει ισχύ από 1.1.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 3 Ιανουάριου 2006 

Ο Νομάρχης 
ΔΗΜΗΤΡΙΟΣ Β. ΡΙΓΓΟΣ 
-♦- 

( 10 ) 

Χορήγηση άδειας άσκησης επαγγέλματος Κοινωνικής 
Λειτουργού στην Ούτσιου Αναστασία του Ευαγγέ¬ 
λου και της Ανατολής. 

Ο ΝΟΜΑΡΧΗΣ ΔΡΑΜΑΣ 

Με την υπ’ αριθμ. 224 / 12.1.2006 απόφαση του Νο¬ 
μάρχη Δράμας χορηγείται στην Ούτσιου Αναστασία 
του Ευαγγέλου και της Ανατολής κατοίκου Δράμας, 
άδεια άσκησης επαγγέλματος Κοινωνικής Λειτουργού 
κατηγορίας Π.Ε. 

Με εντολή Νομάρχη 
Ο Διευθυντής 

ΧΡΗΣΤΟΣ ΧΑΤΖΟΥΡΙΔΗΣ 

- ♦ - 

Αριθμ. οικ. 285 (11) 

Καθιέρωση υπερωριακής εργασίας και εργασίας κατά 
τις Κυριακές και εξαιρέσιμες ημέρες καθώς και κατά 
τις νυχτερινές ώρες κατά το Α' εξάμηνο έτους 2006 
για το προσωπικό που υπηρετεί στη Ν.Α. Ιωαννί- 
νων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του π.δ. 30/1996 «Κώδικα Νομαρχιακής 
Αυτοδιοίκησης». 

2. Το άρθρο 25 παρ. 7 του ν. 2738/1999 (ΦΕΚ 180/Α/ 
9.9.1999). 

3. Τον ν. 3205/2003 , αρθρ. 16 «Μισθολογικές ρυθμίσεις 

λειτουργών και υπαλλήλων Δημοσίου, ΝΠΔΔ και ΟΤΑ. 

και άλλες συναφείς διατάξεις». 

4. Τ ις ειδικές έκτακτες υπηρεσιακές ανάγκες που πα¬ 
ρουσιάζονται για την αντιμετώπιση των οποίων απασχο¬ 
λούνται υπάλληλοι που υπηρετούν στη Ν.Α. Ιωαννίνων, 
πέραν του κανονικού ωραρίου και με εργασία σε νυχτε¬ 
ρινές ώρες και ημέρες αργίας και Κυριακές. 

5. Το γεγονός ότι το ύψος της προκαλούμενης δα¬ 
πάνης ανέρχεται στο ποσό των 32.000 ευρώ που θα 
αντιμετωπισθεί από πιστώσεις που είναι εγγεγραμμένες 
στον προϋπολογισμό της Ν.Α. Ιωαννίνων και στους Κ.Α 
0511 και 0512, αποφασίζουμε : 

Εγκρίνουμε την καθιέρωση υπερωριακής, νυχτερινής 
και εξαιρέσιμων ημερών εργασίας με αμοιβή για το Α' 
εξάμηνο έτους 2006, όπως παρακάτω: 

Αριθμός υπαλλήλων (300) - Ώρες υπερωρ. εργασίας 
(6.000) - Ώρες νυχτερ. και εξαιρεσ. (600) - Ημέρες (από 
Δευτέρα έως Κυριακή) - Ώρες που θα προσφερθεί η 
εργασία (πέραν του ωραρίου) - Πίστωση υπερωρ. ερ¬ 
γασίας (27.500 ευρώ) - Πίστωση νυχτερινής και εξαιρεσ. 
ημερών (4.500 ευρώ). 

Η ονομαστική κατανομή και η κατανομή κατά είδος 
εργασίας (απογευματινής νυχτερινής, εξαιρέσιμων και 
Κυριακών) των παραπάνω ωρών θα γίνει με νεώτερες 
αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 10 Ιανουάριου 2006 
Ο Νομάρχης 

ΑΛΕΞΑΝΔΡΟΣ ΚΑΧΡΙΜΑΝΗΣ 

-*- 

( 12 ) 

Χορήγηση άδειας άσκησης επαγγέλματος Κοινωνικής 
Λειτουργού στην Δασκάλου Ελένη του Αποστόλου. 

Ο ΝΟΜΑΡΧΗΣ ΠΡΕΒΕΖΑΣ 

Με την υπ’ αριθμ. ΥΠ/131/13.1.2006 απόφαση του Νο¬ 
μάρχη Πρέβεζας χορηγείται στην Δασκάλου Ελένη του 
Αποστόλου, άδεια άσκησης επαγγέλματος Κοινωνικής 
Λειτουργού. 

Με εντολή Νομάρχη 

Η Διευθύντρια 
Κ. ΞΗΡΟΜΕΡΙΤΗ 
-*- 

Αριθμ. 245 (13) 

Καθιέρωση υπερωριακής εργασίας κατά τις Κυριακές 
και εξαιρέσιμες ημέρες εργασίας, κατά τις νυκτε¬ 
ρινές ώρες Κυριακών και εξαιρέσιμων, από 1.1.2006 
μέχρι 31.12.2006 για το προσωπικό της Νομαρχιακής 
Αυτ/σης Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Έχοντας υπόψη : 

1. Τις διατάξεις: 

α) του π.δ. 30/1996 «Κώδικας Νομαρχιακής Αυτοδιοί¬ 
κησης». 

β) του άρθρων 29 του ν. 2683/1999 «Υπαλληλικός Κώ¬ 
δικας». 

γ) της παρ. 7 του άρθρου 25 του νόμου 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις» (ΦΕΚ 180/9.9.1999, τ.Α'). 

δ) του άρθρου 3 του π.δ. 402/2001 «Μισθοδοσία πάσης 
(ρύσεως προσωπικού των Νομαρχιακών αυτοδιοικήσεων 
με σχέση εργασίας ιδιωτικού δικαίου καθώς και κατα¬ 
βολής των εξόδων, παράστασης των αιρετών οργάνων 
των υπηρεσιών αυτών (ΦΕΚ 287/20.12.2001, τ.Α'). 

ε) του άρθρου 16 του ν.3205/23.12.2003 «Μισθολογικές 
ρυθμίσεις λειτουργών και υπαλλήλων του δημοσίου, 
ΝΠΔΔ και ΟΤΑ μονίμων στελεχών των Ενόπλων Δυνά¬ 
μεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις (ΦΕΚ 297/23.12.2003, τ.Α') 

στ) της αρ. 72757/0 022/31.12.20 03 εγκυκλίου του Υπουρ¬ 
γείου Οικονομίας και Οικονομικών «παροχή οδηγιών για 
την εφαρμογή των διατάξεων του ν. 3205/2003». 


2. Τον Οργανισμό Οργάνωσης και Λειτουργίας της ΝΑ 
Φθιώτιδας όπως αυτός τροποποιήθηκε με την αρ. 114/ 
13.9.2004 απόφαση του Νομ/κού Συμβουλίου Φθιώτιδας 
(ΦΕΚ 1602/27.10.2004, τ.Β') και στη συνέχει διορθώθηκε, 
τροποποιήθηκε και συμπληρώθηκε. 

3. Τις ειδικές έκτακτες υπηρεσιακές ανάγκες που 
παρουσιάζονται (χιονοπτώσεις, πλημμύρες, πυρκαγιές, 
εκλογές), διεκπεραίωση διοικητικών θεμάτων της υπη¬ 
ρεσίας για την αντιμετώπιση των οποίων απασχολού¬ 
νται οι υπάλληλοι του Τεχνικού Εξοπλισμού, οι οδηγοί 
όλων των υπηρεσιών, οι υπάλληλοι του Γ ραφείου Νο¬ 
μάρχη, οι υπάλληλοι του Τμήματος ΠΣΕΑ, καθώς και οι 
υπάλληλοι άλλων υπηρεσιών που απασχολούνται για 
το σκοπό αυτό πέραν του ωραρίου σε 24ωρη βάση και 
με εργασία σε απογευματινές, νυκτερινές ώρες, ημέρες 
αργίας και Κυριακές. 

4. Το γεγονός ότι για την αντιμετώπιση των 7 παρα¬ 
πάνω αναγκών, καθώς και κάθε έκτακτων υπηρεσιακών 
αναγκών που προκύπτουν, επιβάλλεται το προσωπικό 
της ΝΑ Φθιώτιδας να απασχολείται υπερωριακά, τις 
απογευματινές και νυκτερινές ώρες καθώς και τις Κυ¬ 
ριακές και εξαιρέσιμες ημέρες. 

5. Την εγγεγραμμένη πίστωση στον προϋπολογισμό 
της ΝΑ Φθιώτιδας Οικ.'Ετος 2006, και ειδικά στον φορέα 
073 και 0511 ΚΑΕ, η οποία ανέρχεται στο ποσό των πενή¬ 
ντα χιλιάδων τετρακοσίων (50.400) ΕΥΡΩ και μπορεί να 
καλύψει την προκαλούμενη δαπάνη, αποφασίζουμε : 

Εγκρίνουμε την παροχή υπερωριακής απασχόλησης από 
1.1.2006 μέχρι 31.12.2006 για ογδόντα (80) υπαλλήλους της 
ΝΑ Φθιώτιδας, για την αντιμετώπιση εκτάκτων αναγκών. 

Η διαπίστωση της προσφοράς υπερωριακής απασχό¬ 
λησης θα γίνει από εμάς ανάλογα με τις προαναφερό- 
μενες υπηρεσίες κατά την αντιμετώπιση των έκτακτων 
αναγκών, η οποία δεν μπορεί να είναι, μεγαλύτερη τις 
60 ώρες απογευματινής εργασίας κατά μήνα και τις 
16 ώρες κατά μήνα για τις νυχτερινές, Κυριακές και 
εξαιρέσιμες ημέρες για κάθε υπάλληλο. 

Οι υπηρεσίες της ΝΑΦ, η ονομαστική κατάσταση των 
υπαλλήλων που θα προσφέρουν υπερωριακή εργασία 
και η κατανομή κατά είδος (απογευματινής, νυκτερινής, 
εξαιρέσιμων και των Κυριακών) των ανωτέρω ωρών, θα 
γίνει με νεώτερη απόφαση μας. 

Η ισχύς της απόφασης αυτής αρχίζει ένα μήνα πριν την 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 13 Ιανουάριου 2006 

Ο Νομάρχης 
ΑΘΑΝΑΣΙΟΣ ΧΕΙΜΑΡΑΣ 

-♦- 

Αριθμ. 22 (14) 

Σύσταση, συγκρότηση και ορισμός Ομάδας Εργασίας 
για την υποστήριξη των λειτουργικών, οικονομικών 
και διοικητικών εργασιών του Ν.Π.Δ.Δ. Επιτροπή Επο- 
πτείας Ιδιωτικής Ασφάλισης (ΕΠ.Ε.Ι.Α.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΠΙΤΡΟΠΗΣ 
ΕΠΟΠΤΕΙΑΣ ΙΔΙΩΤΙΚΗΣ ΑΣΦΑΛΙΣΗΣ (ΕΠ.Ε.Ι.Α.) 

(Συνεδρίαση 36/ 4.1.2006) 

Έχοντας υπόψη: 

1. Τις διατάξεις 

α. Του ν. 3229/2004 «Εποπτεία της ιδιωτικής ασφάλι- 

σης, εποπτεία και έλεγχος τυχερών παιχνιδιών, εφαρ¬ 
μογή των Διεθνών Λογιστικών Προτύπων και άλλες δι¬ 
ατάξεις» (ΦΕΚ 38 Α710.2.20 04). 

β. Την υπ’ αριθμ. 49016/ΔΙΟΕ/283/13.12.2004 απόφα¬ 
ση του Υπουργού Οικονομίας και Οικονομικών «Συ¬ 
γκρότηση του Διοικητικού Συμβουλίου της «Επιτροπής 
Εποπτείας Ιδιωτικής Ασφάλισης (ΕΠ.Ε.Ι.Α.)» (ΦΕΚ 1887 
Β720.12.2004). 

γ. Την παρ. α) του άρθρου 43 του ν. 3427/2005 (ΦΕΚ 
312 Α7 27.12.2005), «Φόρος προστιθέμενης αξίας στις 
νέες οικοδομές, μεταβολές στη φορολογία κεφαλαίου 
και άλλες διατάξεις.» 

δ. Του άρθρου 17 του ν. 3205/2003 «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α. μόνιμων στελεχών των Ενόπλων Δυ¬ 
νάμεων και αντίστοιχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες δια¬ 
τάξεις» (ΦΕΚ 297 Α723.12.2003). 

2. Την ανάγκη ρυθμίσεως επειγουσών θεμάτων εσω¬ 
τερικής οργάνωσης και λειτουργίας της ΕΠ.Ε.Ι.Α. μέχρι 
τη στελέχωση της από τακτικό προσωπικό. 

3. Το γεγονός ότι από τις διατάξεις της απόφασης 
αυτής, προκαλείται δαπάνη σύμφωνα με την περίπτωση 
γ’ της παραγράφου 2 του άρθρου 17 του ν. 3205/2003, 
η οποία θα βαρύνει τις πιστώσεις του εκτελούμενου 
προϋπολογισμού, έτους 2006, της Επιτροπής Εποπτείας 
Ιδιωτικής Ασφάλισης (ΕΠ.Ε.Ι.Α.), αποφασίζουμε : 

1. Συστήνουμε ομάδα εργασίας από εξειδικευμένους 
υπαλλήλους του Υπουργείου Οικονομίας και Οικονο¬ 
μικών, στους οποίους έχουν ανατεθεί καθήκοντα υπο¬ 
στήριξης του έργου της ΕΠ.Ε.Ι.Α. βάσει της υπ. αριθμ. 
10857/21.3.2005 απόφασης του Γενικού Γραμματέα του 
Υπουργείου Οικονομίας και Οικονομικών και ορίζουμε 
μέλη της τους κατωτέρω: 

α. Εμμανουήλ Σκαρμέα, ΠΕ Εφοριακό με βαθμό Δ, 
υπάλληλο της Δ/σης Πιστωτικών και Δημοσιονομικών 
Υποθέσεων, ως Πρόεδρο. 

β. Χρήστο Ευθυμίου, ΔΕ4 Πληροφορικής με βαθμό Α, 
υπάλληλο της Δ/νσης Οικονομικού, ως μέλος. 

γ. Χαρά Ζώη, ΔΕΙ Διοικητικού Λογιστικού με βαθμό Α, υπάλ¬ 
ληλο της Γ ενικής Δ/νσης Οικονομικής Πολιτικής, ως μέλος. 

δ. Ελένη Πρωΐου, ΔΕΙ Διοικητικού Λογιστικού με βαθμό 
Α, υπάλληλο της Γ ενικής Δ/νσης Οικονομικής Πολιτικής, 
ως μέλος. 

Η γραμματειακή υποστήριξη ανατίθεται στην Ελένη 
Κρητικού, υπάλληλο της'Ενωσης Ασφαλιστικών Εταιριών 
Ελλάδος. 

2/Εργο της ομάδας εργασίας είναι η υποστήριξη των 
λειτουργικών, οικονομικών και διοικητικών εργασιών 
της ΕΠ.Ε.Ι.Α. 

3. Η ομάδα εργασίας θα συνεδριάζει τουλάχιστον (4) 
τέσσερις φορές το μήνα εκτός ωραρίου λειτουργίας 
των δημόσιων υπηρεσιών. Το έργο της ομάδας εργασί¬ 
ας πρέπει να ολοκληρωθεί εντός ενός (1) έτους, αρχής 
γενομένης από την 1.1.2006. Ο Πρόεδρος του Δ.Σ. της 
ΕΠ.Ε.Ι.Α., με απόφαση του θα βεβαιώνει τις συνεδριάσεις 
της ομάδας εργασίας. 

4. Το ύψος της αποζημίωσης των μελών θα καθορισθεί 
με απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2006 

Ο Πρόεδρος του Δ.Σ. 

I. ΣΙΔΗΡΟΠΟΥΛΟΣ 


(15) 

Τροποποίηση στον Οργανισμό του «Λογαριασμού Υγεί¬ 
ας του Σώματος Ορκωτών Ελεγκτών Λογιστών. 

ΤΟ ΕΠΟΠΤΙΚΟ ΣΥΜΒΟΥΛΙΟ ΤΟΥ ΣΩΜΑΤΟΣ 
ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ 
(Συνεδρίαση Δ112/13/14.12.2005) 

Αφού έλαβε υπόψη του τη διάταξη της παραγράφου 10 
του άρθρου 24 του π.δ. 226/1992, ενέκρινε ομόφωνα τη 
προσθήκη Κεφαλαίου Γ' στο άρθρο 2 του «Οργανισμού 
Λογαριασμού Υγείας», που έχει ως εξής : 

ΚΕΦΑΛΑΙΟ Γ 

α. Η ιατρική περίθαλψη παρέχεται στα υπηρετούντο 
μέλη του Σ.Ο.Ε.Λ., στους διοικητικούς υπαλλήλους του 
Σ.Ο.Ε.Λ., του Σ.Ο.Λ. και των Εταιριών Ορκωτών Ελεγκτών 
που διέπονται από τις διατάξεις του π.δ. 226/1992, καθώς 
και στα εμμέσως με αυτούς ασφαλισμένα πρόσωπα 
μετά την πάροδο τριμήνου από την ημερομηνία έναρξης 
της ασφάλισης τους στον «Λογαριασμό Υγείας» και της 
αντίστοιχης καταβολής ασφαλιστικών εισφορών. 

Ως «έναρξη της ασφάλισης» νοείται για το ελεγκτικό 
προσωπικό είτε η ημερομηνία πρόσληψης τους από 
Εταιρεία Ορκωτών Ελεγκτών και η υπαγωγή τους στην 
ασφάλιση του «Λογαριασμού», είτε άλλως σε κάθε πε¬ 
ρίπτωση η ημερομηνία ορκωμοσίας τους. 

β. Σε περίπτωση αποχώρησης των μελών του Σ.Ο.Ε.Λ., 
των διοικητικών υπαλλήλων του Σ.Ο.Ε.Λ., του Σ.Ο.Λ. και 
των Εταιρειών Ορκωτών Ελεγκτών που διέπονται από 
τις διατάξεις του π.δ. 226/1992 και διακοπής της ασφά¬ 
λισης τους στον «Λογαριασμό», το δικαίωμα για ιατρική 
περίθαλψη των ιδίων και των εμμέσων με αυτούς ασφα¬ 
λισμένων προσώπων διατηρείται επί τρεις μήνες μετά 
την διακοπή της ασφαλιστικής σχέσης, δίχως προσωπι¬ 
κή τους επιβάρυνση με τις αναλογούσες ασφαλιστικές 
εισφορές. 

γ. Για τα ασφαλισμένα μέλη του Ελεγκτικού Προσω¬ 
πικού που τελούν σε αναστολή άσκησης του επαγγέλ¬ 
ματος, διακόπτεται προσωρινά η ασφάλιση τους στον 
«Λογαριασμό» και δεν έχουν δικαίωμα για ιατρική περί¬ 
θαλψη μετά την πάροδο τριμήνου από την ημερομηνία 
έναρξης της αναστολής τους. Ως ημερομηνία διακοπής 
της ασφάλισης τους νοείται η ημερομηνία έναρξης της 
αναστολής. Η ασφάλιση τους στον «Λογαριασμό» και 
το δικαίωμα τους προς ιατρική περίθαλψη αναβιώνουν 
μετά την πάροδο τριμήνου από την λήξη της αναστολής 
τους και την επανέναρξη της ασφάλισης τους στον 
«Λογαριασμό». 

Ο Πρόεδρος του Σώματος 

ΧΑΡΙΛΑΟΣ Π. ΑΛΑΜΑΝΟΣ 

-♦- 

Αριθμ. ΣΤ/1204 (16) 

Παράταση προθεσμίας εγγραφών στα Ιδιωτικά Ι.Ε.Κ. Με¬ 
τάθεση ημερομηνίας έναρξης των μαθημάτων στα 
Ιδιωτικά Ι.Ε.Κ.» 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ 
ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

1. Το ν. 2009 /1992 «Εθνικό Σύστημα Επαγγελματικής 
Εκπαίδευσης και Κατάρτισης και άλλες διατάξεις» (ΦΕΚ 
18, τ.Α7 14.2.1992), όπως τροποποιήθηκε και ισχύει. 

2. Τη με αριθμ. 4565/8.6.1993 (ΦΕΚ 438/18.6.1993, τ. Β') 
Απόφαση του Υπουργού Εθνικής Παιδείας και Θρησκευ¬ 
μάτων «Ρύθμιση των θεμάτων οργάνωσης, λειτουργίας, 
υπηρεσιακής και πειθαρχικής κατάστασης του προσω¬ 
πικού, των προσώπων και των θεμάτων πειθαρχικού 
δικαίου των Ιδιοκτητών ή εκπροσώπων των Ινστιτού¬ 
των Επαγγελματικής Κατάρτισης (Ι.Ε.Κ.), των Νομικών 
Προσώπων Ιδιωτικού Δικαίου ή Ιδιωτών και των θεμά¬ 
των της διαδικασίας διεξαγωγής των εξετάσεων και 
της εκδόσεως των τίτλων κατάρτισης των Ι.Ε.Κ. αυ¬ 
τών», και ειδικότερα τα άρθρα 8 και 10 της απόφασης 
αυτής, όπως αυτή τροποποιήθηκε με τη με αρ. 15081/ 
16.9.94(ΦΕΚ 707/20.9.1994, τ. Β') Απόφαση του Υπουργού 
Ε.Π.Θ., συμπληρώθηκε με τη με αριθμ. Ε/16478/28.9.1995 
(ΦΕΚ 832/3.10.1995, τ.Β') απόφαση του Υπουργού Ε.Π.Θ. 
και ισχύει. 

3. Το γεγονός ότι το εαρινό εξάμηνο κατάρτισης 2006 
στα Δημόσια Ι.Ε.Κ. αρχίζει την 16.2.2006 και σε όσους 
δεν επιλεγούν να καταρτιστούν σε αυτά, παρέχεται η 
δυνατότητα διερεύνησης και επιλογής ειδικοτήτων σε 
Ιδιωτικά Ι.Ε.Κ. 


4. Το γεγονός ότι οι εγγραφές των καταρτιζομένων 
στα Δημόσια Ι.Ε.Κ. ολοκληρώνονται στις 13.2.2006 

5. Το γεγονός ότι η παράταση αυτή δεν οφείλεται σε 
υπαιτιότητα των Ιδιωτικών Ι.Ε.Κ. 

6. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Νο¬ 
μικού Προσώπου Δημοσίου Δικαίου «Οργανισμός Επαγ¬ 
γελματικής Εκπαίδευσης και Κατάρτισης (Ο.Ε.Ε.Κ.)», 
αποφασίζουμε : 

• Οι εγγραφές των καταρτιζομένων στα Ιδιωτικά Ι.Ε.Κ. 
κατά το εαρινό εξάμηνο κατάρτισης 2006 πραγματο¬ 
ποιούνται έως και τις 21.2.2006. 

• Η έναρξη των μαθημάτων των Ιδιωτικών Ι.Ε.Κ. ορί¬ 
ζεται στις 27.2.2006. 

Τα μαθήματα των ημερών παράτασης της έναρξης του 
εξαμήνου θα πραγματοποιηθούν την 20η και 21.6.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2006 
Ο Πρόεδρος 

ΧΑΡΑΛΑΜΠΟΣ ΜΠΟΤΣΑΡΗΣ 

